ຄາຕະວະ ໂຊວໂຈ

ຄາຕະວະ ໂຊວໂຈ (ຍີ່ປຸ່ນ: かたわ少女, ໂຣມາຈິ: Katawa Shōjo; ແປວ່າ "ສາວພິການ", ອັງກິດ: Katawa Shoujo) ແມ່ນເກມວີຊວນໂນເວວສະໄຕລ໌ບິໂຊໂຈທີສ້າງຂຶ້ນໂດຍໂຟຣ໌ ລິຟ ສະຕູດີໂອສ(Four Leaf Studios) ທີ່ເລົ່າເລື່ອງລາວຂອງເດັກໜຸ່ມຄົນໜຶ່ງກັບຍິງສາວອີກຫ້າຄົນທີ່ມີຄວາມພິການຕ່າງກັນ. ຕົວເກມແມ່ນໃຊ້ຮູບແບບໆວິຊວນໂນເວວແບບຂໍ້ຄວາມ ແລະໃຊ້ຕົວລະຄອນສອງມິຕິຕາມສະໄຕລ໌ເອດີວີ(ADV)ໂດຍຣັນດ້ວຍເອັນຈິ້ນ ເຣນ'ໄພ. ຕົວເກມແມ່ນຢູ່ພາຍໃຕ້ສັນຍາລິຂະສິດຄຣີເອທີຟ ຄອມມອນສ໌ CC-BY-NC-ND.

ເນື້ອເລື່ອງສ່ວນໃຫຍ່ເກີດຂຶ້ນທີ່ໂຮງຮຽນມັດທະຍົມຢາມາຄຸ ໂຮງຮຽນປະຈຳສຳລັບນັກຮຽນທີ່ມີຄວາມພິການ ເຊິ່ງຕັ້ງຢູ່ໃນເມືອງແຫ່ງໜຶ່ງທາງພາກເໜືອຂອງຍີ່ປຸ່ນ. ຜູ້ຫຼິ້ນຈະຮັບບົດເປັນ ຮິຊາໂອະ ນາຄາອິ ເດັກໜຸ່ມທຳມະດາຜູ້ໜຶ່ງທີ່ຊີວິດຕ້ອງພິກຜັນໄປຫຼັງຈາກການຫົວໃຈວາຍຈາກອາການຫົວໃຈເຕັ້ນຜິດຈັງຫວະເລື້ອລັງ. ຫຼັງຈາກການຮັກສາຕົວເປັນເວລາເຫີງນານ ລາວຈຳເປັນຕ້ອງຍ້າຍໄປຮຽນຢູ່ໂຮງຮຽນທີ່ມີຄວາມຊ່ຽວຊານໃນການໃຫ້ການສຶກສາ ແລະ ການດູແລສຸຂະພາບສຳລັບນັກຮຽນທີ່ມີຄວາມພິການ ໂດຍໃນເລື່ອງລາວນີ້ ຮິຊາໂອະຈະໄດ້ຜະເຊີນໜ້າກັບສະພາບຂອງຕົນເອງ ແລະ ການປັບຕົວເຂົ້າກັບໂຮງຮຽນແຫ່ງນີ້.

ຮູບແບບການຫຼິ້ນຂອງຄາຕະວະ ໂຊວໂຈ ເປັນແບບເລືອກເສັ້ນທາງຕ່າງໆ, ຜູ້ຫຼິ້ນຈະໄດ້ອ່ານເນື້ອຫາແລ້ວຕອບຄຳຖາມຫຼືເລືອກຕົວເລືອກທີ່ກຳໜົດໄວ້ແລ້ວ ເຊິ່ງການຕັດສິນໃຈຂອງຜູ້ຫຼິ້ນຈະສົ່ງຜົນໃຫ້ເກີດເຫດການ ຫຼື ບົດສົນທະນາສະເພາະຂຶ້ນຢູ່ກັບທາງທີ່ເລືອກ ເນື້ອເລື່ອງຈະແຕກອອກເປັນຫຼາຍເສັ້ນທາງ, ໂດຍແຕ່ລະເສັ້ນທາງຈະເລົ່າເຖິງຄວາມສຳພັນທີ່ຈະເລິດເຊິ່ງຂຶ້ນເລື້ອຍໆ ຫຼືຈົນກາຍເປັນຄວາມຮັກລະຫວ່າງຮິຊາໂອະກັບໜຶ່ງໃນຫ້າຕົວລະຄອນຍິງຫຼັກ ເຊິ່ງສາມາດຈົບລົງໄດ້ທັງແບບດີ ແບບ ຮ້າຍ ຫຼື ແບບກາງໆ.

 ອ້າງອີງ